**Z  M L U V A**

O VYKONÁVANÍ A ÚHRADE ZA POSKYTOVANÉ SLUŽBY

uzavretá v zmysle § 269/2 Obchodného zákonníka

**I.**

**Zmluvné strany**

**OBJEDNÁVATEĽ :** Spojená škola

Hattalova 471, 027 43 Nižná

v zastúpení : Ing. Peter Smolár – riaditeľ školy

IČO : 17050448

DIČ : 2022454192

Bankové spojenie : Štátna pokladnica

číslo účtu : SK23 8180 0000 0070 0048 8503

**VYKONÁVATEĽ :** Juraj Olejník - JuOl

Západ 1056/13 - 26, 028 01 Trstená

špecializácia – autorizovaný bezpečnostný technik a technik požiarnej ochrany,

IČO : 40607569

DIČ : 1034535689

Bankové spojenie : VÚB Trstená

Číslo účtu : SK02 0200 0000 0017 3205 9459

**II.**

**Predmet zmluvy**

1. Predmetom zmluvy je vykonávanie zdravých životných podmienok bezpečnosti a ochrany zdravia pri práci pre zamestnancov a iných osôb, ktoré sa s vedomím objednávateľa zdržiavajú v jeho priestoroch. Ide o výkon práce v nasledovnom :

Na úseku bezpečnosti a ochrany zdravia pri práci :

1. zabezpečovanie bezpečnosti a ochrany zdravia pri práci a hygieny práce,
2. spracúvanie vnútorných predpisov a plánov na zabezpečovanie bezpečnosti a ochrany zdravia pri práci a kontrola ich dodržiavania,
3. navrhovanie technologických zmien v technologických postupoch z hľadiska ochrany pracovného a životného prostredia a posudzovanie procesov z hľadiska ohrozenia zdravia toxickými, karcinogénnymi, mutagénnymi, teratogénnymi látkami, prašnosťou a hlučnosťou
4. vyšetrovanie pracovných úrazov vrátane prerokúvania príčin vzniku pracovných úrazov, iných úrazov, chorôb z povolania, nebezpečných udalostí a závažných priemyselných havárií,
5. spolupráca so správnymi orgánmi pre bezpečnosť a ochranu zdravia pri práci a pre hygienu práce,
6. vykonávanie rozborov úrazovosti vrátane vypracúvania návrhov nápravných opatrení,
7. vedenie príslušnej dokumentácie, evidencie a registrácie pracovných úrazov,
8. vykonávanie vstupných a pravidelných periodických školení zamestnancov organizácie v rámci bezpečnosti a ochrany zdravia pri práci,
9. overovanie znalostí bezpečnosti a ochrany zdravia pri práci u zamestnancov organizácie,
10. zabezpečenie začlenenia plánov ozdravných opatrení do plánov technického rozvoja a plánov investícií,
11. kontrolovanie opatrení na zabraňovanie úrazov a vzniku chorôb z povolania a dodržiavania predpísaných skúšok špecialistov a zamestnancov obsluhujúcich vyhradené technické zariadenia,
12. kontrolovanie dodržiavania zákazu práce žien, tehotných žien a mladistvých, podmienky povolenia prác na rizikových pracoviskách a používanie osobných ochranných pracovných prostriedkov v zmysle platného regulatívu

Na úseku ochrany pred požiarmi:

1. vypracovanie a vedenie dokumentácie ochrany pred požiarmi v organizácii
2. zabezpečovanie ochrany pred požiarmi v organizácii podľa príslušných právnych predpisov
3. rozbory rizík vzniku požiaru, posudzovanie technických dokumentácii, procesov, služieb, prevádzok, zariadení, budov, materiálov a surovín z hľadiska ochrany pred požiarmi a klasifikácie ich nebezpečnosti
4. vedenie požiarnej knihy
5. určenie miest so zvýšeným nebezpečenstvom vzniku požiaru, určenie členov protipožiarnych hliadok na týchto pracoviskách a odborná príprava protipožiarnych hliadok
6. školenie vedúcich zamestnancov, ostatných zamestnancov a zamestnancov zabezpečujúcich ochranu pred požiarmi v mimopracovnom čase, overovanie získaných vedomostí
7. vykonávanie vstupných inštruktáži novoprijímaným zamestnancom o ochrane pred požiarmi
8. navrhovanie opatrení na znižovanie rizík vzniku požiaru, príprava protipožiarnych predpisov a poriadkov, požiarnych poplachových smerníc, požiarnych evakuačných plánov a opatrení
9. preverovanie stavu protipožiarnych prostriedkov a kontrola realizácie protipožiarnych opatrení
10. vykonávanie preventívnych protipožiarnych prehliadok v objektoch a priestoroch organizácie
11. sledovanie termínov vykonávania kontrol prenosných hasiacich prístrojov a požiarnych vodovodov

**III.**

**Podmienky zmluvy**

1. Za účelom priebežného vykonávania služieb podľa čl. II sa objednávateľ zaväzuje zabezpečiť priestory a materiálne vybavenie k výkonu predmetu zmluvy pre vykonávateľa.
2. Vykonávateľ sa zaväzuje v rozsahu popísanom vyššie osobne vykonávať odbornú činnosť popísanú v tejto zmluve v priestoroch Spojenej školy v Nižnej so všetkou starostlivosťou a odbornosťou tak, aby nedošlo na úkor objednávateľa k vzniku prípadnej škody.
3. Vykonávateľ sa ďalej zaväzuje :
4. viesť záznamy o výkone poskytnutej služby s uvedením stručnej charakteristiky služby
5. vykoná fakturáciu pre objednávateľa v kalendárnom mesiaci, ktorú predloží objednávateľovi ku schváleniu.

**IV.**

**Cena a platobné podmienky**

Účastníci zmluvy sa dohodli na odmene za vykonanú prácu vo výške **99,58 €** mesačne počnúc dňom 01. 01. 2018, ktorá bude vyplácaná objednávateľom na účet vykonávateľa vo VÚB Trstená, č. ú. SK0202000000001732059459.

**V.**

**Záverečné ustanovenia**

Táto zmluva sa uzatvára na dobu **určitú** s účinnosťou od 1. 1. 2018 do 31.12.2018

1. Všetky dodatky k tejto zmluve musia byť vyhotovené písomne a podpísané obidvoma zmluvnými stranami.
2. Táto zmluva sa vyhotovuje v 2 výtlačkoch, pre objednávateľa v 1 výtlačku a pre vykonávateľa v 1 výtlačku.
3. Vykonávateľ sa zaväzuje v prípade spôsobenej škody výlučne jeho konaním, túto prostredníctvom poistenia objednávateľovi zaplatiť.
4. Zmluvu je možné vypovedať písomne, s trojmesačnou výpovednou lehotou, ktorá začne plynúť prvým dňom mesiaca nasledujúceho po jej doručení druhej zmluvnej strane.
5. Do termínu ukončenia výpovede sú povinné obidve zmluvné strany splniť všetky povinnosti zakotvené v zmluve.
6. K zániku podmienok zmluvy môže dôjsť aj na základe dohody zmluvných strán, k určitému dohodnutému termínu.

Nižnej 22. 12. 2017

V ……………………………….. dňa …………………………..

|  |  |
| --- | --- |
| ................................................................... | .............................................................. |
| za objednávateľa | za vykonávateľa |